ها قلبي ها تخمامي ها ما أتاني الله. البارح جاني السي إدريس لشكر ندير ليه الحساب باش يشوف واش غادي يكون كاتب أول للحزب ديالو ولالا وحيت واعدتكم باش ما نخبي عليكم والو نعاود ليكم آش قلت ليه. قلت ليه يا وليدي يا السي إدريس راه ضارباك العين من شحال هادي والحاجة اللي درتي فيها يديك ما كتصدقش وصعيب واش توصل لداك الشي اللي باغي توصل ليه. يا وليدي يا إدريس انت قلبك هشيش واخا كيبان عليك قبيح ولكن صحابك فالحزب ما يتيقوش فيك. عندك التابعة يا وليدي الكرش اللي عندك حتى هي حاسدينك عليها. سير يا وليدي دير شي تفوسيخة: جيب التراب اللي مشى عليه السي عبد الرحمان وشوية من القبر ديال السي عبد الرحيم وخلطهم مع الما ديال الروبيني وعنداك تشربهم غير دهن بيهم كرشك. دير النية وبات مع الحية وما تنساش كل صباح قبل الفطور دير شي تبخيرة بالتخليطة ديال الوردة وقول: الله يبعد فتح الله من طريقي الله يبعد المالكي من طريقي ويلا بغيتي ندير ليك العكس لهادوك جيب لي تصاورهم وهانا معاك ولكن يلا نجحتي ما تنسانيش. وقول التسليم - الوزير الأعرج: كنشتغلو باش نديرو قناة للأسرة والطفل وقناة وثائقية - بالصور من كازا.. استقالات في شبيبة الأحرار! - عن صنف الصورة.. محمد وراق يتوج بالجائزة الوطنية للصحافة - بالفيديو من الجزائر.. ملتح يخرب تمثالا وسط مدينة صطيف - كازا.. تفاصيل العثور على جثة مسن متحللة داخل شقته - تطوان.. بائع متجول بغا يحرق راسو قدام الباشوية - تأجيل الملف لإحضار البندقية التي نفذت بها الجريمة.. أرملة مرداس تبكي في المحكمة - موسم 2017-2018.. 587 ألف مغربي دارو التكوين المهني - باقي زايدين فيه.. واشنطن تستخدم الفيتو ضد قرار يرفض اعتراف ترامب بالقدس عاصمة لإسرائيل